释迦牟尼八十岁辰光来毗舍离城坐雨安居，宣布要来三个月后般涅槃，后歇来来拘尸那罗城旁边个娑罗双树当中般涅槃；摩诃迦叶尊者来佛陀入灭七天后从波婆城（Pāvā）来此地个路上听说伊件事体赶到主持著荼毘。诸律藏记载因有比丘说来佛陀入灭过后就好瞎乱兜，摩诃迦叶尊者（Mahā-kāśyapa）挑选五百阿罗汉到王舍城坐雨安居，来勒摩揭陀国阿闍世王来王舍城毘婆罗山侧七叶窟前头造个讲堂结集，史称“五百结集”或“第一结集”，箇是佛教各部派个相同记载，但所传具体过程不尽相同。